Náttúrulegt andlitsvatn sem Hollywoodstjörnur nota – Algjört undrameðal Forsíða » Nýtt » Náttúrulegt andlitsvatn sem Hollywoodstjörnur nota – Algjört undrameðal Það þarf ekki alltaf að vera flókið og dýrt að hugsa vel um húðina . Undrameðal við bólum Þeir sem prófað hafa þessa aðferð sverja og sárt við leggja að þetta sé eitt það besta sem þeir hafa gert fyrir húðina . Segja þeir eplaedikið mýkja húðina , jafna hana , bæta litaraftið og fyrir þá sem fá gjarnan bólur þá er þetta víst algjört undrameðal . En edikið er einstaklega gott við bólum þar sem það jafnar pH-gildi húðarinnar , drepur bakteríur , hreinsar húðina , fjarlægir óþarfa fitu og leysir upp dauðar húðfrumur . En það allra besta er auðvitað að þetta er náttúruleg aðferð . Til að nota eplaedik á húðina útbýrð þú þitt eigið andlitsvatn – sem er afar einfalt . 1 . Náðu þér í lífrænt eplaedik . 2 . Notaðu hreint glerílát til að útbúa blönduna . 3 . Helltu ediki í ílátið . Hversu mikið eplaedik þú notar fer eftir því hvað þú vilt búa til mikið í einu . Ágætt er að byrja á einni matskeið . 4 . Bættu síðan vatni við edikið . Magnið af vatni fer eftir því hvort húð þín er viðkvæm . Gott getur verið að miða við 2 til 3 hluta vatns á móti einum hluta ediks . Ef húðin er mjög viðkvæm má auka vatnsmagnið . Þú gætir þurft að prófa þig áfram til að byrja með þar til þú finnur blönduna sem hentar þinni húð . 5 . Síðan notarðu blönduna eins og hvert annað andlitsvatn . Þú hellir örlitlu í bómullarskífu og hreinsar andlitið . Þetta er gott að gera kvölds og morgna – eða hvenær dagsins sem er þegar þú vilt hreinsa húðina .